Novus ebike: 30 ನಿಮಿಷದಲ್ಲಿ ಚಾರ್ಜ್ ಆಗುತ್ತೆ ಈ ಎಲೆಕ್ಟ್ರಿಕ್ ಬೈಕ್ ಆದರೆ ಬೆಲೆ? ಜಗತ್ತೇ ಎಲೆಕ್ಟ್ರಿಕ್ ವಾಹನಗಳ ಉತ್ಪಾದನೆಯಲ್ಲಿ ತೊಡಗಿಸಿಕೊಂಡಿದೆ. ಸದ್ಯ ಪೆಟ್ರೋಲ್, ಡಿಸೇಲ್ ಎಂಜಿನ್ ವಾಹನಗಳ ನಡುವೆ ಎಲೆಕ್ಟ್ರಿಕ್ ವಾಹನಗಳು ಸದ್ದು ಮಾಡುತ್ತಿವೆ. ಈಗಾಗಲೇ ಹಲವಾರು ಕಂಪನಿಗಳು ಎಲೆಕ್ಟ್ರಿಕ್ ಬೈಕ್, ಕಾರುಗಳನ್ನು ಉತ್ಪಾದಿಸಿ ಬಿಡುಗಡೆ ಮಾಡಿದೆ. ನೊವಸ್ ಎಲೆಕ್ಟ್ರಿಕ್ ಬೈಕ್ 23.67 ಬಿಹೆಚ್ಪಿ ಪವರ್ ಹೊಂದಿದ್ದು, ಗರಿಷ್ಠ 120 ಕೆಎಮ್ಪಿಹೆಚ್ ವೇಗದಲ್ಲಿ ಚಲಿಸಲಿದೆ. ಇನ್ನು 3 ಸೆಕೆಂಡ್ನಲ್ಲಿ 50kmph ಕ್ರಮಿಸುವ ಸಾಮರ್ಥ್ಯವನ್ನು ಹೊಂದಿದೆ. ಅಂದಹಾಗೆಯೇ ಈ ಬೈಕ್ ಬೆಲೆ ಮಾತ್ರ ದುಬಾರಿಯಾಗಿದೆ. ನೊವಸ್ ಎಲೆಕ್ಟ್ರಿಕ್ ಬೈಕ್ನಲ್ಲಿ 4.3 ಕೆಡಬ್ಲ್ಯುಹೆಚ್ ಬ್ಯಾಟರಿ ಅಳವಡಿಸಲಾಗಿದೆ. 19 ಕೆ.ಜಿ ತೂಕದ ಬ್ಯಾಟರಿ ಇದಾಗಿದ್ದು, ಕೇವಲ 30 ನಿಮಿಷ ಶೇ.80 ರಷ್ಟು ಚಾರ್ಜ್ ಆಗುತ್ತದೆ. ಒಂದು ಬಾರಿ ಚಾರ್ಜ್ ಮಾಡಿದರೆ 100 ಕಿ.ಮೀ ಮೈಲೇಜ್ ನೀಡುತ್ತದೆ ಈ ಬೈಕ್. ಆದರೆ ಅಚ್ಚರಿ ವಿಚಾರವೆಂದರೆ ಕಡಿಮೆ ಅವಧಿಯಲ್ಲಿ ಬೇಗ ಚಾರ್ಜ್ ಆಗುತ್ತದೆ. ಮತ್ತೊಂದು ವಿಶೇಷವೆಂದರೆ 75 ಕೆ.ಜಿ ತೂಕವನ್ನು ನೊವಸ್ ಎಲೆಕ್ಟ್ರಿಕ್ ಬೈಕ್ ಹೊಂದಿದೆ. ಇನ್ನು ನೊವಸ್ ಎಲೆಕ್ಟ್ರಿಕ್ ಬೈಕ್ ಬೆಲೆ ದುಬಾರಿಯಾಗಿದ್ದು, ಜರ್ಮನಿ 46,284 ಯೂರೋಗೆ ಮಾರುತ್ತಿದೆ. ಅಂದರೆ ಭಾರತದಲ್ಲಿ 40 ಲಕ್ಷ ರೂ.ಗೆ ಸಿಗಲಿದೆ. ನೋವಸ್ ಎಲೆಕ್ಟ್ರಿಕ್ ಬೈಕ್